PATVIRTINTA

Profesinio mokymo centro „Žirmūnai“

direktoriaus 2020 m. liepos d.

įsakymu Nr. V1-

**ĮRENGTŲ VAIZDO STEBĖJIMO KAMERŲ NAUDOJIMO IR VAIZDO DUOMENŲ**

**TVARKYMO TVARKOS APRAŠAS**

1. **BENDROSIOS NUOSTATOS**
2. Profesinio mokymo centre „Žirmūnai“ (toliau – MC) įrengtų vaizdo stebėjimo kamerų naudojimo ir vaizdo duomenų tvarkymo tvarkos aprašas (toliau - Aprašas) nustato MC, taip pat Profesinio mokymo centro „Žirmūnai“ Druskininkų filialo (toliau – Druskininkų filialas) vidaus bei išorės patalpų/erdvių vaizdo duomenų stebėjimo, įrašymo, peržiūrėjimo, ir naudojimo tvarką, vaizdo stebėjimo tikslus ir apimtis, vaizdo duomenų saugojimo terminus, darbuotojams, tvarkantiems šiuos duomenis, keliamus reikalavimus, duomenų subjektų teises ir reguliuoja kitus klausimus, susijusius su vaizdo duomenų tvarkymu.
3. Vaizdo stebėjimas atliekamas ir vaizdo duomenys tvarkomi vadovaujantis Lietuvos Respublikos asmens duomenų teisinės apsaugos įstatymu (toliau – ADTAĮ), Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) ir jo įgyvendinamaisiais teisės aktais.
4. Apraše vartojamos sąvokos suprantamos taip, kaip jos apibrėžtos Reglamente bei MC direktoriaus patvirtintose asmens duomenų tvarkymo taisyklėse (toliau *–* Taisyklės). Kitos šiame Apraše vartojamos sąvokos:
	1. **Duomenų valdytojas** – Profesinio mokymo centras „Žirmūnai"“, įstaigos kodas 305239644, adresas: Žirmūnų g. 143, Vilnius (MC), Profesinio mokymo centro "Žirmūnai" Druskininkų filialas, įstaigos kodas 305243137, adresas: Vilniaus al. 30, 66119 Druskininkai (Druskininkų filialas).
	2. **Vaizdo stebėjimas** – vaizdo duomenų, susijusių su fiziniu asmeniu, tvarkymas naudojant automatines vaizdo stebėjimo kameras;
	3. **Vaizdo duomenų įrašymo įrenginiai –** MC bei Druskininkų filialo turto apskaitoje esantys skaitmeniniai įrenginiai, skirti vaizdo duomenims įrašyti, saugoti, peržiūrėti ir kopijuoti;
	4. **Vaizdo stebėjimo sistema** – vaizdo duomenų įrašymo įrenginiai ir vaizdo stebėjimo kameros;
	5. **Vaizdo įrašas** – vaizdo stebėjimo kameromis užfiksuoti ir vaizdo duomenų įrašymo įrenginiuose išsaugoti vaizdo duomenys.
5. **VAIZDO STEBĖJIMO TIKSLAS IR APIMTIS**

4. Vaizdo duomenų tvarkymo tikslas – MC bei Druskininkų filialo **viešosios tvarkos, turto bei asmenų saugumo tikslais.**

5. Vaizdo stebėjimas vykdomas Aprašo priede Nr. 1 nurodytose MC bendrabučio vidaus bei Druskininkų filialo lauko teritorijose.

6. MC bei Druskininkų filialo vidaus patalpų ir/ar lauko teritorijos vaizdo stebėjimas yra nenutrūkstamas. Garso įrašymas nevykdomas.

7. Vaizdo kameros montuojamos taip, kad vaizdo stebėjimas būtų vykdomas ne didesnėje patalpų dalyje, negu tai yra būtina. Į vaizdo kamerų stebėjimo lauką negali patekti darbuotojų darbo vietos, gyvenamosios patalpos, ir / arba jai priklausanti privati teritorija arba įėjimas į ją, taip pat patalpos ar teritorija, kurioje Duomenų subjektas tikisi absoliučios duomenų apsaugos, pavyzdžiui, persirengimo, poilsio, dušo, tualeto kambariai.

8. Vaizdo stebėjimo duomenys negali būti naudojami kitiems tikslams, nesusijusiems su Aprašo 4 punkte apibrėžtu tikslu.

1. **STEBĖJIMAS VAIZDO KAMEROMIS IR REIKALAVIMAI DARBUOTOJAMS**
2. MC bei Druskininkų filialo patalpos/erdvės yra stebimos vaizdo stebėjimo kameromis (1 priedas).
3. Apie vykdomą vaizdo stebėjimą teritorijoje ir patalpose aiškiai ir tinkamai informuojama įspėjamaisiais ženklais su Reglamento 13 str. 1 ir 2 dalyse nurodyta privaloma informacija:
	1. informacija apie vykdomą stebėjimą;
	2. Duomenų valdytojo pavadinimas, kontaktinė informacija (adresas, el. pašto adresas ir (arba) telefono ryšio numeris);
	3. asmens duomenų tvarkymo tikslas;
	4. nuoroda į informacijos šaltinį, kur būtų galima gauti detalesnę informaciją apie vykdomą vaizdo stebėjimą, saugojimo terminus, teisinį pagrindą, duomenų apsaugos pareigūną, duomenų subjekto teises (pavyzdžiui, nuoroda į interneto svetainę, kontaktinis telefonas ar kt.);
	5. informacinėje lentelėje taip pat gali būti pavaizduota vaizdo kamera.
4. Visus įrašomus vaizdo duomenis teisę turi tvarkyti įstaigos direktoriaus įsakymu paskirtas darbuotojas ar įgaliotas asmuo, išskyrus atvejus, kai sistemoje atsitinka techniniai gedimai ar atliekami profilaktiniai darbai.
5. Atsakingas už vaizdo stebėjimo sistemos priežiūrą darbuotojas/įgaliotas asmuo privalo:
	1. laikytis pagrindinių vaizdo domenų tvarkymo principų bei konfidencialumo ir saugumo reikalavimų, įtvirtintų ADTAĮ, Reglamente, Taisyklėse;
	2. užtikrinti, kad vaizdo stebėjimo sistema būtų techniškai tvarkinga, techniniai sutrikimai būtų šalinami operatyviai, panaudojant visus turimus techninius resursus;
	3. imtis priemonių, kad būtų užkirstas kelias atsitiktiniam ar neteisėtam tvarkymui, saugoti vaizdo duomenų įrašymo įrenginiuose esančius duomenis;
	4. neatskleisti, neperduoti ir nesudaryti sąlygų bet kokiomis priemonėmis susipažinti su vaizdo duomenimis tam teisės neturintiems asmenims.
6. Susipažinti su vaizdo duomenimis turi teisę: MC - direktorius, bendrabučio administratorius, direktoriaus pavaduotojas infrastruktūrai, Druskininkų filiale – filialo direktorius, sargas.
7. **VAIZDO DUOMENŲ ĮRAŠYMAS IR SAUGOJIMAS**
8. Vaizdo įrašymo įrenginyje kameromis užfiksuotas vaizdas skaitmeniniu būdu įrašomas į vidinį kietąjį diską.
9. Atsiradus poreikiui, vaizdo įrašymo įrenginio nustatymai gali būti keičiami.
10. Vaizdo įrašymo įrenginys leidžia atlikti vaizdo įrašų paiešką pagal datą ir laiką.
11. Vaizdo duomenys vaizdo duomenų įrašymo įrenginiuose MC ir Druskininkų filiale saugomi ne ilgiau nei 14 dienų.
12. **DUOMENŲ SUBJEKTO TEISĖS IR JŲ ĮGYVENDINIMAS**

1. Duomenų subjektas turi šias teises:

18.1. žinoti (būti informuotas) apie savo duomenų tvarkymą;

18.2. susipažinti su savo duomenimis ir kaip jie yra tvarkomi;

18.3. nesutikti, kad būtų tvarkomi jo asmens duomenys;

18.4. reikalauti ištrinti asmens duomenis, jei tvarkomi pertekliniai asmens duomenys ar yra kitas Reglamente nustatytas pagrindas;

18.5. reikalauti apriboti duomenų tvarkymą, jei yra Reglamente nustatytas pagrindas.

19. Duomenų subjekto teisė susipažinti su savo vaizdo duomenimis įgyvendinama šia tvarka:

19.1. duomenų subjektas, norėdamas susipažinti su savo vaizdo duomenimis, Duomenų valdytojui pateikia prašymą raštu, valstybine kalba elektroniniu paštu: MC atveju - adresu info@mczirmunai.lt, Druskininkų filialo atveju - druskininkai@mczirmunai.lt, įteikiant prašymą asmeniškai arba paštu: MC atveju - adresu Žirmūnų g. 143, Vilnius, Druskininkų filialo atveju - adresu Vilniaus al. 30, Druskininkai. Jeigu dėl duomenų subjekto teisių įgyvendinimo kreipiamasi raštu, pateikiant prašymą paštu, tuomet kartu su prašymu turi būti pateikta notaro ar kito tinkamai įgalioto asmens patvirtinta asmens tapatybę patvirtinančio dokumento kopija, ar kiti dokumentai (informacija) leidžiantys Įstaigai identifikuoti prašymą pateikusį asmenį. Teikiant prašymą elektroninėmis priemonėmis, prašymas turi būti pasirašytas kvalifikuotu elektroniniu parašu arba jis turi būti suformuotas elektroninėmis priemonėmis, kurios leidžia identifikuoti jį pasirašiusį asmenį, užtikrinti teksto vientisumą ir nepakeičiamumą. Kai dėl informacijos apie asmenį kreipiasi jo atstovas, jis turi pateikti atstovavimą patvirtinantį dokumentą ir savo asmens tapatybę patvirtinantį dokumentą;

19.2. gavęs Duomenų subjekto prašymą susipažinti su vaizdo duomenimis, Duomenų valdytojo įgaliotas asmuo įvertina ir priima sprendimą leisti ar neleisti susipažinti su vaizdo duomenimis. Informacija, ar su Duomenų subjektu susiję vaizdo duomenys yra tvarkomi ir Duomenų subjekto prašomi duomenys subjektui pateikiami ne vėliau kaip per keturiolika dienų nuo prašymo gavimo. Duomenų subjekto prašymu tokie duomenys turi būti pateikiami raštu;

19.3. įgyvendinant Duomenų subjekto teisę susipažinti su savo vaizdo duomenimis užtikrinama trečiųjų asmenų teisė į privatų gyvenimą, t. y. Duomenų subjektui susipažįstant su vaizdo įrašu, jeigu vaizdo įraše matomi kiti asmenys, kurių tapatybė gali būti nustatyta, ar kita informacija, kuri gali pažeisti trečiųjų asmenų privatumą, šie vaizdai turi būti retušuoti ar kitais būdais panaikinta galimybė identifikuoti trečiuosius asmenis (jeigu tai techniškai įmanoma arba nesukuria neproporcingos naštos Duomenų valdytojui).

20. Duomenų subjekto teisė nesutikti su vaizdo duomenų tvarkymu, teisė reikalauti ištrinti asmens duomenis, teisė reikalauti apriboti duomenų tvarkymą įgyvendinama šia tvarka:

20.1 Siekdamas įgyvendinti aukščiau nurodytas teises, Duomenų subjektas Duomenų valdytojui pateikia prašymą raštu, valstybine kalba elektroniniu paštu: MC atveju - adresu info@mczirmunai.lt, Druskininkų filialo atveju – adresu druskininkai@mczirmunai.lt, įteikiant prašymą asmeniškai arba paštu: MC atveju - adresu Žirmūnų g. 143, Vilnius, Druskininkų filialo atveju - adresu Vilniaus al. 30, Druskininkai. Duomenų valdytojas, gavęs tokį prašymą, jį įvertina ir priima sprendimą nutraukti asmens duomenų tvarkymą, ištrinti ar apriboti atitinkamų asmens duomenų tvarkymą, išskyrus atvejus, kai duomenys tvarkomi dėl teisėtų priežasčių, kurios yra viršesnės už duomenų subjekto interesus, teises ir laisves, arba siekiant pareikšti, vykdyti ar apginti teisinius reikalavimus ar dėl to būtų padaryta žala pačiam Duomenų valdytojui.

21. Jeigu Duomenų subjekto prašymai yra akivaizdžiai nepagrįsti ar neproporcingi visų pirma dėl jų pasikartojančio turinio, Duomenų valdytojas gali:

21.1. imti pagrįstą mokestį, atsižvelgdamas į informacijos teikimo ar veiksmų, kurių prašoma, administracines išlaidas;

21.2. gali atsisakyti imtis veiksmų pagal prašymą.

22. Teisėsaugos institucijų prašymu vaizdo stebėjimo kameromis užfiksuotas vaizdo kopija gali būti išduodama be vaizde užfiksuotų asmenų sutikimo.

23. Vaizdo duomenys valdytojo sprendimu gali būti pateikti ikiteisminio tyrimo įstaigai, prokurorui ar teismui dėl jų̨ žinioje esančių̨ administracinių, civilinių, baudžiamųjų̨ bylų, kaip išrodymai ar kitais įstatymų̨ nustatytais atvejais.

1. **VAIZDO DUOMENŲ SAUGUMO PAŽEIDIMŲ VALDYMO IR REAGAVIMO Į ŠIUOS PAŽEIDIMUS TVARKA**
2. Darbuotojai, turintys prieigos prie asmens duomenų teisę, pastebėję vaizdo duomenų saugumo pažeidimus (veiksmus ar neveikimą, galinčius sukelti ar sukeliančius grėsmę asmens duomenų saugumui), turi informuoti duomenų apsaugos pareigūną, kurio kontaktai nurodyti Įstaigos tinklapyje.
3. Duomenų valdytojas užtikrina tinkamą asmens duomenų pažeidimo incidentų stebėjimą, nustatymą bei įvertinimą.
4. Kiekvienas Įstaigos darbuotojas, kuris pastebėjo duomenų pažeidimo incidentą, privalo nedelsiant pranešti apie jį Įstaigos duomenų apsaugos pareigūnui. Darbuotojo pareiga pranešti apie duomenų pažeidimo incidentą turi pirmenybę prieš visus kitus Įstaigos darbuotojo darbus, o darbuotojo delsimas pateikti tokį pranešimą arba jo nepateikimas negali būti pateisinamas jokiomis priežastimis, įskaitant, bet neapsiribojant, svarbesnių darbų atlikimu, vadovų nebuvimu, atostogomis ar kitomis priežastimis.

**VII. BAIGIAMOSIOS NUOSTATOS**

1. Darbuotojai apie vaizdo duomenų tvarkymą informuojami pasirašytinai ir/arba el. būdu (el. laišku).
2. Darbuotojai pažeidę Aprašo reikalavimus atsako teisės aktų nustatyta tvarka.
3. Duomenų valdytojas turi teisę pakeisti Aprašą, apie tai paskelbdamas Duomenų valdytojo informacinėse pranešimų lentose ir/ar tinklapyje. Aprašo papildymai arba pakeitimai įsigalioja nuo paskelbimo dienos. Pasikeitus teisės aktų nuostatoms dėl asmens duomenų teisinės apsaugos, jomis vadovaujamasi, nelaukiant Aprašo pakeitimo.

**ĮRENGTŲ VAIZDO STEBĖJIMO KAMERŲ NAUDOJIMO IR VAIZDO DUOMENŲ**

**TVARKYMO TVARKOS APRAŠO**

**PRIEDAS NR. 1**

|  |  |  |  |  |
| --- | --- | --- | --- | --- |
| **Eil. Nr.** | **Kamera**  | **Adresas** | **Stebėjimo erdvė** | **Ar nuotoliniu būdu valdomas kameros stebėjimo vaizdas?** |
| **Vaizdo stebėjimas Profesinio mokymo centre „Žirmūnai“** |  | Ne |
| 1 | Nikvision | Saltoniškių 56, Vilnius | Bendrabučio I-o aukšto holas | Ne |
| 2 | Nikvision | Saltoniškių 56, Vilnius | Bendrabučio  I-o aukšto koridorius | Ne |
| 3 | Nikvision | Saltoniškių 56, Vilnius | Bendrabučio  I-o aukšto koridorius | Ne |
| 4 | Nikvision | Saltoniškių 56, Vilnius | Bendrabučio  I-o aukšto koridorius | Ne |
| 5 | Nikvision | Saltoniškių 56, Vilnius | Bendrabučio  I-o aukšto koridorius | Ne |
| 6 | Nikvision | Saltoniškių 56, Vilnius | Bendrabučio  I-o aukšto koridorius | Ne |
| 7 | Nikvision | Saltoniškių 56, Vilnius | Bendrabučio  I-o aukšto koridorius | Ne |
| **Vaizdo stebėjimas Profesinio mokymo centro "Žirmūnai" Druskininkų filiale** |  |  |
| 1 | Network Camera MS-C3366-VP | Vilniaus al. 30, Druskininkai | Automobilių aikštelė | Ne |
| 2 | Network Camera MS-C3366-VP | Vilniaus al. 30, Druskininkai | Automobilių aikštelė | Ne |
| 3 | Network Camera MS-C3366-VP | Vilniaus al. 30, Druskininkai | Lauko dalis prie įėjimo, lauko laipteliai | Ne |
| 4 | Network Camera MS-C3366-VP | Vilniaus al. 30, Druskininkai | Lauko teritorija ties įėjimą į Mokymo centrą | Ne |